stanford-oval/wikipedia huggingface dataset:
แดตส์มายโกล

"แดทส์มายโกล" (อังกฤษ: That's My Goal) เป็นซิงเกิลแรกของ เชน วอร์ด ผู้ชนะการประกวดรายการดิเอ็กซ์แฟ็กเตอร์ฤดูที่ 2
ซิงเกิลนี้ออกจำหน่ายอย่างรวดเร็วในวันพุธที่ 21 ธันวาคม พ.ศ. 2548]] ซึ่งโดยปกติแล้วซิงเกิลส่วนมากจะออกจำหน่ายในวันจันทร์ เพื่อที่จะสามารถทำยอดขายเพื่อขึ้นชาร์ตซิงเกิลสหราชอาณาจักรในวันอาทิตย์ถัดไป แต่อย่างไรก็ดีซิงเกิลนี้มียอดขาย 742,180 ชุด ในเพียงช่วงเวลา 5 วัน และเป็นอันดับ 69 ในซิงเกิลขายดีที่สุดในสหราชอาณาจักร จนปัจจุบันนี้ (วันที่ 30 ธันวาคม [[พ.ศ. 2550) มียอดขาย 1.3 ล้านชุดในสหราชอาณาจักร
ซิงเกิลนี้ขึ้นอันดับ 1 กว่า 4 สัปดาห์และติดอันดับ 75 เพลงยอดนิยม เป็นเวลากว่า 21 สัปดาห์
รายชื่อเพลง

"แดทส์มายโกล" – 3:40
"อิฟยูร์น็อตเดอะวัน"(จากการแสดงที่รายการดิเอ็กซ์แฟ็กเตอร์) – 2:16
"ไรท์เฮียเวทิง" (จากการแสดงที่รายการดิเอ็กซ์แฟ็กเตอร์) – 1:32
ชาร์ต

| ชาร์ต | อันดับ สูงสุด |
| --- | --- |
ชาร์ตซิงเกิลไอริช: 1
ชาร์ตซิงเกิลสวีเดน: 58
ชาร์ตซิงเกิลสหราชอาณาจักร: 1
ชาร์ตยูไนเต็ดเวิลด์: 12
แดนซ์ป็อป

| แดนซ์ป็อป |
| --- | --- |
แหล่งกำเนิดทางรูปแบบ: ป็อป   ดิสโก   ซินธ์ป็อป   อาร์แอนด์บีร่วมสมัย   อิเล็กโทรป็อป   อิเล็กทรอนิกา   ดนตรีเฮาส์   ดนตรีมินนีแอโพลิส   แจ๊ส
แหล่งกำเนิดทางวัฒนธรรม: ต้นทศวรรษที่ 1980's
เครื่องบรรเลงสามัญ: กีตาร์ - กีตาร์เบส - กลอง - ดรัมแมชชีน - เครื่องสังเคราะห์เสียง - การแร็ป
แดนซ์ป็อป (อังกฤษ: Dance-pop) เป็นแนวเพลงประเภทอิเล็กทรอนิกส์แดนซ์และแนวเพลงย่อยของป็อป เกิดขึ้นหลังยุคดิสโก้ ราวปี ค.ศ. 1981 โดยรวมเพลงจังหวะเต้นรำเข้ากับเพลงโครงสร้างเพลงป็อป และ/หรือ อาร์แอนด์บี
แดนซ์ป็อปมีพัฒนามาจากดนตรีดิสโก ผสมผสานจังหวะดนตรีป็อปและริทึมแอนด์บลูส์ ดนตรีแดนซ์ป็อปได้ถูกพัฒนามาตลอดทศวรรษ 1980 โดยดนตรีแดนซ์ป็อปจะรวมเพลงหลาย ๆ แนว เพราะว่าเป็นแนวเพลงที่เน้นรูปแบบเต็ม ๆ ของการเป็นเพลง ในแดนซ์-ป็อปจึงมักเห็นมีการแยกแนวเพลงประเภทนี้ออกมาจากเพลงแดนซ์ เพลงแดนซ์-ป็อปมีความสัมพันธ์อันใกล้ชิดกับเพลงทีนป็อปและยูโรแดนซ์ ในช่วงกลางคริสต์ทศวรรษ 1980 และปลายคริสต์ทศวรรษ 1990 จากกระแสของบอยแบนด์และเกิร์ลกรุป และการถูกแนะนำใหม่ของเครื่องเสียงพูดและนวัตกรรมใกล้เคียงกัน
แดนซ์พังก์

| แดนซ์พังก์ |
| --- | --- |
แหล่งกำเนิดทางรูปแบบ: เพลงแดนซ์ อินดี้ร็อก พังก์ร็อก ดิสโก้ โนเวฟ โพสต์พังค์ ฟังก์ร็อก
แหล่งกำเนิดทางวัฒนธรรม: ต้นคริสต์ทศวรรษ 2000s, นิวยอร์ก, ลอนดอน
เครื่องบรรเลงสามัญ: กีตาร์ไฟฟ้า, กีตาร์เบส,  กลองชุด, ดรัมแมชชีน, เครื่องสังเคราะห์เสียง
แนวย่อย
นิวเรฟ
หัวข้ออื่น ๆ
รายชื่อศิลปินแนวแดนซ์-พังก์ - อัลเทอร์เนทีฟแดนซ์ - อินดี้แดนซ์
แดนซ์พังก์ (อังกฤษ: Dance-punk) ในบางครั้งอาจเรียกว่า ดิสโก้พังก์ และ อินดี้แดนซ์ เป็นแนวเพลงที่กำเนิดในปลายคริสต์ทศวรรษที่ 1970 และ มีความสัมพันธ์ใกล้ชิดกับการเคลื่อนไหวของดนตรีแนวโพสต์พังก์ และ โนเวฟ
แดนซ์ฮอลล์

| แดนซ์ฮอลล์ |
| --- | --- |
แหล่งกำเนิดทางรูปแบบ: เร้กเก้, อาร์แอนด์บี, สกา, ร็อกสเตดี, ดั๊บ, การดีเจ
แหล่งกำเนิดทางวัฒนธรรม: ปลายคริสต์ทศวรรษ 1970 จาเมกา โดยเฉพาะในกรุงคิงส์ตัน
เครื่องบรรเลงสามัญ: แดนซ์ฮอลล์ยุคแรก: กลองชุด - กีตาร์เบส - กีตาร์ - ออร์แกนไฟฟ้า แดนซ์ฮอลล์ยุคใหม่: ดรัมแมชชีน - แซมเพลอร์ - เครื่องสังเคราะห์เสียง - ออร์แกนไฟฟ้า
รูปแบบอนุพันธุ์: ไกรม์, เรเกตอน
แนวย่อย
รักก้า - เร็กเกฟิวชัน - Reggae en Español
แนวประสาน
Bhangragga
แดนซ์ฮอลล์ (อังกฤษ: dancehall) เป็นแนวเพลงป็อปของชาวจาเมกาที่พัฒนาในช่วงปลายคริสต์ทศวรรษ 1970 ในช่วงแรกเกิดขึ้นอย่างบางตาและไม่เน้นเรื่องการเมืองและศาสนาอย่างเร็กเก มากกว่าแนวเพลงที่โดดเด่นมากในช่วงคริสต์ทศวรรษ 1970
ในช่วงกลางคริสต์ทศวรรษ 1980 เครื่องดนตรีรูปแบบดิจิทัลแพร่หลายมากขึ้น ทำให้เกิดความเปลี่ยนแปลงทางด้านดนตรี กับแดนซ์ฮอลล์แบบดิจิทัล (หรือ รักก้า) ที่เริ่มเพิ่มเอกลักษณ์โดยจังหวะเร็วขึ้นกับการเชื่อมโยงเล็กน้อยกับจังหวะเร็กเกช่วงแรก
แดนซ์ร็อก

| แดนซ์ร็อก |
| --- | --- |
แหล่งกำเนิดทางรูปแบบ: โพสต์ดิสโก้, โพสต์พังก์, ฟิลลีโซล, อาร์แอนด์บี, ป็อปร็อก
แหล่งกำเนิดทางวัฒนธรรม: ต้นทศวรรษ 1980; สหรัฐอเมริกา และสหราชอาณาจักร
เครื่องบรรเลงสามัญ: คีย์บอร์ด, เบส, กีตาร์ไฟฟ้า, ดรัมแมชชีน, เครื่องสังเคราะห์เสียง
รูปแบบอนุพันธุ์: อัลเทอร์เนทีฟแดนซ์, อิเล็กทรอนิกส์ร็อก, Minneapolis sound
หัวข้ออื่น ๆ
List of dance-rock artists แดนซ์พังก์
แดนซ์ร็อก (อังกฤษ: Dance-rock) เป็นแนวดนตรีโพสต์ดิสโก้ที่เกี่ยวข้องกับแนวดนตรีโพสต์พังก์ เกิดขึ้นในช่วงต้นปี 1980 หลังจากกระแสหลักของพังก์และดิสโก้มาถึงจุดดับ
แดน มาร์ติน

| --- | --- |
แดน มาร์ตินในเจแปนคัพ ปี 2012
ข้อมูลส่วนบุคคล
ชื่อเต็ม: แดเนียล มาร์ติน
วันเกิด:  (1986-08-20) 20 สิงหาคม ค.ศ. 1986 (38 ปี) เบอร์มิงแฮม, สหราชอาณาจักร
ส่วนสูง: 1.75 เมตร (5 ฟุต 9 นิ้ว)*
น้ำหนัก: 59 kg (130 lb; 9.3 st)
ข้อมูลทีม
ทีมปัจจุบัน: อีติกซ์-ควิกสเตป
ประเภท: ทางเรียบ
บทบาท: นักปั่น
ประเภทนักจักรยาน: นักไต่เขา
แดเนียล "แดน" มาร์ติน (อังกฤษ: Daniel "Dan" Martin) เกิดเมื่อวันที่ 20 สิงหาคม พ.ศ. 2529 เป็นนักแข่งจักรยานทางเรียบชาวไอริช ในยูซีไอโปรทีม สังกัดทีมอีติกซ์-ควิกสเตป
แดน มาร์ตินเกิดและเติบโตที่ประเทศอังกฤษและเคยลงแข่งขันจักรยานในรุ่นอายุต่ำกว่า 18 ปีของอังกฤษ ทว่าต่อมาได้ลงแข่งในนามของนักปั่นชาวไอร์แลนด์ตั้งแต่ปี พ.ศ. 2549 ซึ่งได้แข่งในรุ่นอายุต่ำกว่า 23 ปีให้กับทีมชาติไอร์แลนด์ ซึ่งแดนได้ถือเป็นพลเมืองสองสัญชาติทั้งอังกฤษ และไอร์แลนด์ แม้ว่าจะลงแข่งในนามทีมชาติไอร์แลนด์ตั้งแต่ปี พ.ศ. 2549 แต่แดน มาร์ตินเริ่มเทิร์นโปรในปี พ.ศ. 2551 โดยเป็นนักแข่งให้กับทีมแคนนอนเดลล์-การ์มิน
แดน มาร์ตินได้ย้ายจากต้นสังกัดเดิมที่ลงแข่งให้มานานกว่า 7 ปีไปยังต้นสังกัดใหม่ อีติกซ์-ควิกสเตป ในปี พ.ศ. 2559 ด้วยสัญญา 2 ปี
เกียรติประวัติ

สถิติในรายการใหญ่
| Grand Tour | 2552 | 2553 | 2554 | 2555 | 2556 | 2557 | 2558 |
| --- | --- | --- | --- | --- | --- | --- | --- |
|  Giro | — | 57 | — | — | — | WD | — |
|  Tour | — | — | — | 35 | 33 | — | 39 |
|  Vuelta | 53 | — | 13 | — | WD | 7 | WD |
| --- | --- |
—: ไม่ได้ลงแข่ง
WD: ถอนตัวจากการแข่งขัน
DSQ: ไม่ผ่านการตัดตัว
เต่าแก้มแดง

| เต่าแก้มแดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: เต่า Testudines
อันดับย่อย:: อันดับย่อยเต่า Cryptodira
วงศ์ใหญ่:: Testudinoidea Testudinoidea
วงศ์:: วงศ์เต่าแก้มแดง Emydidae
สกุล:: Trachemys Trachemys (Thunberg และ Schoepff, 1792)
สปีชีส์:: Trachemys scripta
ชื่อทวินาม
Trachemys scripta (Thunberg และ Schoepff, 1792)


แผนที่ช่วงชนิดย่อยในสหรัฐ  เต่าญี่ปุ่น (นอกจากนี้ในเม็กซิโก)  เต่าแก้มเหลือง  เต่าคัมเบอร์แลนด์
เต่าแก้มแดง (อังกฤษ: Pond slider, Common slider; ชื่อวิทยาศาสตร์: Trachemys scripta) เป็นเต่าน้ำจืดชนิดหนึ่ง มีถิ่นกำเนิดอยู่ที่ทวีปอเมริกาเหนือ มีถิ่นกำเนิดดั้งเดิมอยู่ในพื้นที่ชุ่มน้ำแถบรัฐอิลลินอย, แม่น้ำมิสซิสซิปปี  ไปจนถึงอ่าวเม็กซิโก
ลักษณะเมื่อแรกเกิด กระดองจะเป็นสีเขียว เมื่อโตขึ้นจะเปลี่ยนไปเป็นสีคล้ำ เท้าทั้ง 4 ข้างมีพังผืดใช้ว่ายน้ำได้ดี ขนาดเมื่อโตเต็มที่ประมาณ 1 ฟุต โดยที่ตัวผู้จะมีขนาดเล็กกว่าตัวเมียเล็กน้อย กินอาหารได้ทั้งพืชและสัตว์ ผสมพันธุ์กันในน้ำระหว่างเดือนมีนาคม–มิถุนายน จากนั้นในเดือนสิงหาคม  ตัวเมียจะขึ้นมาวางไข่ในหาดทราย ไข่ใช้เวลาฟักเป็นตัวประมาณ 60-75 วัน อายุเมื่อพร้อมที่จะผสมพันธุ์ประมาณ 2 ปี และมีอายุขัยโดยเฉลี่ย 30 ปี
การจำแนก

แบ่งออกได้เป็น 3 ชนิดย่อยดังนี้
Trachemys scripta scripta – เต่าแก้มเหลือง
Trachemys scripta elegans – เต่าญี่ปุ่น เป็นชนิดที่นิยมเป็นสัตว์เลี้ยง
Trachemys scripta troostii – เต่าคัมเบอร์แลนด์
อ่านเพิ่ม

Fritz, Uwe; Havaš, Peter (2007-10-31). "Checklist of Chelonians of The World" (PDF). คลังข้อมูลเก่าเก็บจากแหล่งเดิม (PDF)เมื่อ 2011-05-01. สืบค้นเมื่อ 2010-12-29.
"Invasive Species Initiative". InvasiveSpeciesInitiative.com. Jenny Burger. คลังข้อมูลเก่าเก็บจากแหล่งเดิมเมื่อ 2020-11-12. สืบค้นเมื่อ 25 March 2018.
"Habitat Attitude". Habitatattitude.net. คลังข้อมูลเก่าเก็บจากแหล่งเดิมเมื่อ 2022-05-26. สืบค้นเมื่อ 27 March 2018.
แหล่งข้อมูลอื่น

Reshetnikov, Andrey N., et al. "Rarely naturalized, but widespread and even invasive: the paradox of a popular pet terrapin expansion in Eurasia". NeoBiota Volume 81, 2023
J. Servan et C. Arvy, "The introduction of Trachemys scripta in France. A new competitor for the European pond turtles". Bull. Fr. Pêche Piscic. Number 344-345, 1997
Dewey, T. and T. Kuhrt. (2002). "Trachemys scripta" (On-line), Animal Diversity Web. Accessed July 29, 2008 at http://animaldiversity.ummz.umich.edu/site/accounts/information/Trachemys_scripta.html.
Rhudy, Robyn  "Sliders" (On-Line), Accessed April 29, 2009. at http://www.fishpondinfo.com/turtles/sliders.htm
| --- | --- |
การแยกแยะหน่วยอนุกรมวิธาน:  Wikidata: Q142985  Wikispecies: Trachemys scripta  ADW: Trachemys_scripta  ARKive: trachemys-scripta  BioLib: 25100  BOLD: 80311  EoL: 52570494  Fossilworks: 121572  GBIF: 2443002  iNaturalist: 39782  IRMNG: 10365552  ITIS: 173819  IUCN: 22028  NBN: NHMSYS0000080227  NCBI: 34903  WoRMS: 999901
แดนทำลายล้าง

| แดนทำลายล้าง |
| --- | --- |
Theatrical release poster
กำกับ: Alex Garland
บทภาพยนตร์: Alex Garland
สร้างจาก: Annihilation โดย Jeff VanderMeer
อำนวยการสร้าง:   Scott Rudin  Andrew Macdonald  Allon Reich  Eli Bush 
นักแสดงนำ:   Natalie Portman  Jennifer Jason Leigh  Gina Rodriguez  Tessa Thompson  Tuva Novotny  Oscar Isaac 
กำกับภาพ: Rob Hardy
ตัดต่อ: Barney Pilling
ดนตรีประกอบ:   Ben Salisbury  Geoff Barrow 
บริษัทผู้สร้าง:   Skydance Media  DNA Films  Scott Rudin Productions  
ผู้จัดจำหน่าย:   Paramount Pictures (North America and China)  Netflix (International) 
วันฉาย:   23 กุมภาพันธ์ ค.ศ. 2018 (2018-02-23) (United States)  12 มีนาคม ค.ศ. 2018 (2018-03-12) (United Kingdom) 
ความยาว: 115 minutes
ประเทศ:   United States  United Kingdom 
ภาษา: English
ทุนสร้าง:   $55 million (gross)  $40 million (net) 
ทำเงิน: $42.9 million
แดนทำลายล้าง (อังกฤษ: Annihilation) เป็นภาพยนตร์บันเทิงคดีวิทยาศาสตร์แนวระทึกขวัญ ออกฉาย พ.ศ. 2561 เขียนบทและกำกับโดย Alex Garland ดัดแปลงจากนวนิยายเรื่อง Annihilation เขียนโดย Jeff VanderMeer นำแสดงโดย Natalie Portman, Jennifer Jason Leigh, Gina Rodriguez, Tessa Thompson, Tuva Novotny, และ Oscar Isaac เล่าเรื่องของกลุ่มนักวิทยาศาสตร์การทหาร ที่เดินทางเข้าไปใน "ม่านรุ้ง" (the Shimmer) พื้นที่กักกันลึกลับ ที่มีสิ่งแวดล้อมที่กลายพันธุ์ และสัตว์ต่างๆ ที่รูปร่างผิดเพี้ยน
ภาพยนตร์เรื่องนี้ออกฉายในประเทศแคนาดาและสหรัฐอเมริกาภายใต้การจัดจำหน่ายของพาราเมานท์พิคเจอร์สเมื่อ 23 กุมภาพันธ์ ค.ศ. 2018 และในประเทศจีนออกฉายเมื่อ 13 เมษายน ค.ศ. 2018 ภาพยนตร์เรื่องนี้ไม่เข้าโรงฉายในประเทศอื่นๆ รวมถึงประเทศไทยด้วย แต่ออกฉายผ่านทาง Netflix เมื่อ 12 มีนาคม ค.ศ. 2018
แดนนี วิลสัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Daniel Wilson
เกิด:   (1991-12-27) 27 ธันวาคม ค.ศ. 1991 (32 ปี)
เกิดที่:  ลิวิงสตอน สก็อตแลนด์
สูง:  1.87 เมตร (6 ฟุต 1 1⁄2 นิ้ว)
ตำแหน่ง:  กองหลัง เซ็นเตอร์แบ็ก
ข้อมูลสโมสร
สโมสรปัจจุบัน:  โคโลราโด ราปิดส์
หมายเลข:  4
ชุดเยาวชน
2006–2008:  เรนเจอร์ส
ชุดใหญ่*
| ปี |  ทีม |  ลงเล่น† |  (ประตู)† |
| 2008–2010 |  เรนเจอร์ส |  14 |  (1) |
| 2010– |  ลิเวอร์พูล |  2 |  (0) |
| 2012 |  → แบล็กพูล (ยืมตัว) |  6 |  (0) |
| 2012–2013 |  → บริสตอล ซิตี (ยืมตัว) |  1 |  (0) |
| 2013 |  → ฮาร์ต ออฟ มิดโลเธียน (ยืมตัว) |  13 |  (0) |
| 2013–2015 |  ฮาร์ต ออฟ มิดโลเธียน |  64 |  (9) |
| 2015–2018 |  เรนเจอส์ |  65 |  (4) |
| 2018– |  โคโลราโด ราปิดส์ |  23 |  (0) |
ทีมชาติ‡
| 2007 |  Scotland U-17 |  4 |  (1) |
| 2008– |  สก็อตแลนด์ 19 ปี |  8 |  (0) |
| 2010– |  สก็อตแลนด์ 21 ปี |  5 |  (0) |
| 2010– |  สกอตแลนด์ |  5 |  (1) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 2 April 2011.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 10 August 2011
แดเนียล "แดนนี" วิลสัน (อังกฤษ: Daniel "Danny" Wilson, เกิดเมื่อวันที่ 27 ธันวาคม ค.ศ. 1991) เป็นนักฟุตบอลชาวสกอตแลนด์ ตำแหน่งกองหลังและแบ็กซ้าย ปัจจุบันเล่นให้กับสโมสรฟุตบอลโคโลลาโด ราปิดส์ ในเมเจอร์ลีกซอกเกอร์ สหรัฐอเมริกา
เต่าบก

| เต่าบก |
| --- | --- |

เต่าซูลคาต้า (Geochelone sulcata) เป็นเต่าบกขนาดใหญ่หรือที่นิยมเรียกว่า "เต่ายักษ์" ซึ่งก็เป็นอีกชนิดที่นิยมเลี้ยงเป็นสัตว์เลี้ยงเช่นเดียวกัน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Testudines
อันดับย่อย:: Cryptodira
วงศ์:: Testudinidae Gray 1825

วงศ์ย่อยและสกุล
 Testudininae  Astrochelys  Chelonoidis  Chersina  Colossochelys †  Cylindraspis †  Geochelone  Hadrianus †  Homopus  Indotestudo  Kinixys  Malacochersus  Psammobates  Pyxis  Stigmochelys  Testudo  Xerobatinae Gopherus  Manouria  Stylemys †
เต่าบก (อังกฤษ: Tortoise, Land turtle) คือ เต่าที่อยู่ในวงศ์ Testudinidae ซึ่งเป็นวงศ์ใหญ่ มีสกุลต่าง ๆ จำนวนมากที่อยู่ในวงศ์นี้
เต่าบก คือ เต่ากลุ่มที่ไม่สามารถที่จะว่ายน้ำหรือใช้ชีวิตอยู่ในน้ำได้ เนื่องจากจะจมน้ำตายได้  เนื่องจากโดยมากแล้วจะมีกระดองขนาดใหญ่ โค้ง และมีน้ำหนักมาก รวมทั้งเท้าที่ไม่มีพังผืดระหว่างนิ้ว จึงไม่สามารถใช้ว่ายน้ำได้
การค้นพบ

บรรพบุรุษของเต่าบก โดยเฉพาะที่พบในภูมิภาคเอเชียตะวันออกเฉียงใต้ ถูกค้นพบเมื่อกลางปี พ.ศ. 2552 ในยุคจูราสสิกตอนปลาย ที่จังหวัดมุกดาหาร ซากฟอสซิลมีขนาดความยาวและกว้างกว่า 90 เซนติเมตร
โดยมากแล้ว เต่าบกจะเป็นเต่าที่มีขนาดใหญ่ หลายชนิดเมื่อโตเต็มที่แล้วจะมีน้ำหนักร่วมร้อยกว่ากิโลกรัม มักจะอาศัยอยู่บนพื้นที่มีความแห้งและอุณหภูมิค่อนข้างร้อนหรือกึ่งทะเลทราย หรือแม้แต่จะเป็นทะเลทรายเลยในบางชนิด และโดยมากแล้วเต่าบก จะเป็นเต่าที่กินพืชและผักเป็นอาหาร มีเพียงไม่กี่ชนิดเท่านั้นที่กินเนื้อหรือกินทั้งเนื้อและพืชเป็นอาหาร
ลักษณะ

เต่าบกเป็นสัตว์ที่มีความแตกต่างระหว่างเพศชัดเจน โดยตัวผู้มักจะมีกระดองส่วนหางที่เว้าลึกกว่าตัวเมีย เนื่องจากจะต้องสอดใส่อวัยวะเพศเข้าไปในอวัยวะสืบพันธุ์ของตัวเมียในเวลาผสมพันธุ์
ถึงแม้จะมีชีวิตอยู่บนบกและอาศัยในที่ ๆ สภาพอากาศแห้งแล้ง แต่เต่าบกก็ยังต้องการน้ำ ซึ่งวิธีที่จะทำให้ได้รับน้ำ ก็คือ การที่กินเข้าไปทั้งโดยตรง และผ่านจากอาหารที่กินเข้าไป และการที่ลงไปแช่ในน้ำ
แสงแดดเป็นสิ่งที่มีความสำคัญและจำเป็นต่อเต่าบกมาก เนื่องจากต้องการรังสียูวีเอและยูวีบี  ซึ่งยูวีเอจะเป็นตัวกระตุ้นในเรื่องของความอยากอาหารและกิจกรรมต่าง ๆ ในการดำเนินชีวิตประจำวัน รวมไปถึงการสืบพันธุ์อีกด้วย ส่วนยูวีบีจะช่วยในเรื่องของการดูดซึมแคลเซียมและเสริมสร้างวิตามินดี 3 ภายในร่างกายของเต่า ซึ่งถ้าหากไม่ได้รับยูวีบี แล้วจะทำให้กระดองเต่าอ่อนแอ นุ่มนิ่ม ทำให้เต่ามีร่างกายที่อ่อนแอและตายได้ง่าย
มีรายงานว่าเต่าบกที่เลี้ยงเป็นสัตว์เลี้ยงของครอบครัวหนึ่ง ในกรุงริโอเดอจาเนโร ประเทศบราซิล สามารถมีชีวิตอยู่ได้นานถึง 30 ปี ภายในห้องเก็บของที่ถูกปิดตายมาตลอด โดยที่ไม่ทราบว่าอยู่รอดมาได้อย่างไร
ประเภท

เต่าบก สามารถแบ่งออกเป็นวงศ์ย่อยได้อีก 2 วงศ์มีการกระจายพันธุ์ทั่วทุกทวีปของโลก ยกเว้นทวีปแอนตาร์กติกา ซึ่งหลายชนิดเป็นที่รู้จักกันเป็นอย่างดี ได้แก่ เต่ายักษ์กาลาปากอส (Geochelone nigra) ซึ่งเป็นเต่าบกที่มีขนาดใหญ่และมีอายุยืนยาวที่สุดในโลก ซึ่งจะพบได้เฉพาะในหมู่เกาะกาลาปากอสเท่านั้น, เต่ายักษ์เซเชลส์ (Aldabrachelys hololissa) ที่อาศัยอยู่เฉพาะสาธารณรัฐเซเชลส์, เต่าดาวพม่า (Geochelone platynota) หรือ เต่าราเดียตา (Astrochelys radiata) ซึ่งเป็นเต่าบกขนาดเล็ก กระดองมีความสวยงาม นิยมเลี้ยงกันสัตว์เลี้ยง  โดยกระดองของตัวที่มีสีเหลืองมาก จะเรียกว่า "ไฮเยลโล่"
ถิ่นที่อยู่ในประเทศไทย

ส่วนที่พบได้ในประเทศไทย ได้แก่ เต่าเหลือง (Indotestudo elongata) ซึ่งเป็นชนิดที่พบได้บ่อยและง่ายที่สุดในประเทศไทยและอินโดจีน, เต่าหก (Manouria emys) ซึ่งมักอาศัยในป่าดิบเขา จัดเป็นเต่าบกที่มีขนาดใหญ่ที่สุดที่พบได้ในทวีปเอเชีย เป็นต้น
แหล่งข้อมูลอื่น

เทคนิคการเลี้ยงเต่าบก เก็บถาวร 2010-02-12 ที่ เวย์แบ็กแมชชีน
เต่าบก
เตาอบไมโครเวฟ

เตาอบไมโครเวฟ
เตาอบไมโครเวฟ (อังกฤษ: microwave oven) เป็นอุปกรณ์เครื่องครัวชนิดหนึ่ง ให้ความร้อนแก่อาหารโดยคลื่นไมโครเวฟ
ประวัติ

แนวความคิดในการใช้ คลื่นไมโครเวฟ ในการให้ความร้อนแก่อาหารนี้ ค้นพบโดย เพอร์ซี สเปนเซอร์ (Percy Spencer) ซึ่งทำงานที่บริษัทเรธีออน (Raytheon) ในขณะกำลังสร้าง แมกนีตรอนสำหรับใช้ในระบบเรดาห์ วันหนึ่งในขณะที่เขากำลังทำงานอยู่กับเรดาห์ที่กำลังทำงานอยู่ เขาได้สังเกตเห็นแท่งช็อกโกแลต ในกระเป๋าเสื้อของเขาละลาย อาหารชนิดแรกที่อบโดยตู้อบไมโครเวฟ คือ
ข้าวโพดคั่ว และ ชนิดที่สองคือ ไข่ ซึ่งเกิดระเบิดขึ้นในขณะทำการทดลองอบ
ในปี ค.ศ. 1946 เรธีออน ได้จดสิทธิบัตรกระบวนการใช้คลื่นไมโครเวฟในการอบอาหาร ต่อมาในปี ค.ศ. 1947 เรธีออนก็ได้ผลิตเตาอบไมโครเวฟเครื่องแรก เพื่อการพาณิชย์ ชื่อ Radarange ซึ่งมีขนาดใหญ่ สูงถึง 6 ฟุต (1.8 เมตร) และ หนัก 750 ปอนด์ (340 กิโลกรัม) โดยใช้น้ำเป็นระบบระบายความร้อน และ ให้กำลัง 3000 วัตต์ ซึ่งสูงกว่าเตาอบไมโครเวฟที่เราใช้กันทุกวันนี้ ถึง 3 เท่า การประดิษฐ์นี้ประสบความสำเร็จทางการตลาดมากจนในที่สุด เรธีออนได้ซื้อบริษัท อมานา (Amana) เพื่อทำการผลิต ผลิตภัณฑ์ชุดอุปกรณ์เครื่องใช้ในครัวเรือนอื่นๆ
มีบริษัทอื่นๆ อีกมากเริ่มผลิตเตาอบไมโครเวฟนี้ ออกสู่ตลาด ซึ่งในช่วงแรกนี้ผู้ผลิตส่วนใหญ่เป็นบริษัทที่ทำงานทางด้านการทหาร เนื่องจากเป็นบริษัทที่มีความชำนาญทางด้าน แมกนีตรอน ในช่วงปี ค.ศ. 1970 เทคโนโลยีทางด้านนี้ได้พัฒนาไปมากจนกระทั่ง ราคาของเตาอบไมโครเวฟนี้ตกลงอย่างรวดเร็ว และ เตาอบไมโครเวฟ ก็ได้กลายมาเป็นอุปกรณ์หลักหนึ่งในครัวเรือน
รายละเอียด

เตาอบไมโครเวฟ ประกอบด้วย:
แมกนีตรอน
ส่วนควบคุมแมกนีตรอน (โดยทั่วไปใช้ ไมโครคอนโทรลเลอร์)
ท่อนำคลื่น หรือ เวฟไกด์ (waveguide)
ช่องสำหรับอบอาหาร
กรงฟาราเดย์
ประตูตู้
เตาอบไมโครเวฟ ให้ความร้อนกับอาหารโดยการ แผ่คลื่นย่านความถี่ไมโครเวฟ โดยปกติจะใช้ ช่วงความถี่ 2.45 จิกะเฮิรตซ์(GHz) (หรือ ความยาวคลื่น 12.24 เซนติเมตร) ผ่านเข้าไปในอาหาร. โมเลกุลของน้ำ ไขมัน และ น้ำตาล ที่อยู่ในอาหารจะดูดซับพลังงานของคลื่นที่ผ่านเข้าไปและเกิดเป็นความร้อนขึ้น ในกระบวนการที่เรียกว่า การเกิดความร้อนในสารไดอีเล็กตริก (dielectric heating) เนื่องจากโมเลกุลส่วนใหญ่นั้นเป็นโมเลกุลที่มีขั้วไฟฟ้า คือ มีประจุบวก และ ประจุลบที่ขั้วตรงกันข้าม เมื่อคลื่นไมโครเวฟ ซึ่งเป็นสนามไฟฟ้าผ่านเข้าไป โมเลกุลเหล่านี้ก็จะถูกเหนี่ยวนำและหมุนขั้วเพื่อปรับเรียงตัวตามสนามไฟฟ้าของคลื่น และคลื่นนี้เป็นสนามไฟฟ้าที่เปลี่ยนแปลงสลับไปมาจึงส่งผลให้โมเลกุลเหล่านี้หมุนกลับไปมา ทำให้เกิดความร้อนขึ้น การให้ความร้อนด้วยคลื่นไมโครเวฟนี้จะมีประสิทธิภาพการเกิดความร้อนสูงสุด ในการให้ความร้อนแก่น้ำ และ ประสิทธิภาพต่ำ เมื่อให้ความร้อนแก่ ไขมัน น้ำตาล และ น้ำแข็ง การให้ความร้อนด้วยคลื่นไมโครเวฟนี้ มักจะมีการให้คำอธิบายที่ผิดว่าเกิดจาก การสั่นพ้องของโมเลกุลน้ำ (การสั่นพ้องของโมเลกุลน้ำ ซึ่งเกิดได้ที่ความถี่ที่สูงมาก ในช่วง หลายสิบจิกะเฮิรตซ์ เท่านั้น
ช่องสำหรับอบอาหารนั้นจะถูกล้อมไว้ด้วยกรงฟาราเดย์ เพื่อกักไม่ให้คลื่นหลุดลอดออกมาสู่ภายนอก ประตูตู้นั้นส่วนใหญ่จะเป็นกระจก ซึ่งจะมีชั้นที่เป็นลูกกรงทำด้วยสารตัวนำไฟฟ้าสำหรับกันคลื่น เนื่องจากข่ายลูกกรงนี้มีขนาดความกว้างของช่องเล็กกว่า ความยาวคลื่น คือ 12 เซนติเมตร คลื่นไมโครเวฟจึงไม่สามารถลอดผ่านออกมาได้ ในขณะที่ แสงสว่างผ่านลอดออกมาได้เนื่องจาก แสงมีความยาวคลื่นที่สั้นกว่ามาก
ผู้ประกอบอาหารมืออาชีพ นั้นจะไม่นิยมใช้เตาอบไมโครเวฟในการทำอาหาร โปรดดูรายละเอียดเพิ่มเติมที่ การทำอาหารด้วยเตาอบไมโครเวฟ (Microwaving)
ในยุคปัจจุบันที่ โครงข่ายคอมพิวเตอร์แบบไร้สาย (wireless computer network) นั้นเริ่มได้รับความนิยมกว้างขวางขึ้น ปัญหาของการรบกวนจากคลื่นของเตาอบไมโครเวฟนั้นก็เริ่มเป็นปัญหาที่ได้รับความสนใจมากขึ้น เตาอบไมโครเวฟนั้นสามารถกวนการติดต่อสื่อสารของโครงข่ายคอมพิวเตอร์แบบไร้สายได้เนื่องจาก เตาอบไมโครเวฟนั้นผลิตคลื่นไมโครเวฟในย่านความถี่ 2450 เมกะเฮิรตซ์ ซึ่งเป็นย่านความถี่เดียวกับที่ใช้ในโครงข่ายคอมพิวเตอร์แบบไร้สาย ดังนั้นเตาอบไมโครเวฟจึงอาจรบกวนสัญญาณของเครือข่ายคอมพิวเตอร์แบบไร้สายได้
ประสิทธิภาพ

เตาอบไมโครเวฟ นั้นไม่ได้แปลงพลังงานไฟฟ้าทั้งหมดเป็นคลื่นไมโครเวฟ เตาอบไมโครเวฟที่พบเห็นตามบ้านทั่วไปอาจจะกินไฟ 1100 วัตต์ แต่ให้คลื่นไมโครเวฟที่มีกำลังงานเพียง 700 วัตต์ ส่วนอีก 400 วัตต์ที่เหลือนั้นจะสูญเสียไปกับอุปกรณ์ภายในเครื่องในรูปของความร้อน จุดที่มีการสูญเสียมากคือ ในท่อแมกนีตรอน ซึ่งมีประสิทธิภาพต่ำกว่า 100% มาก ในการแปลงพลังงานไฟฟ้าเป็นคลื่นไมโครเวฟ ส่วนอื่นที่มีการสูญเสียแต่ไม่มากนักคือ หลอดไฟให้แสงสว่าง หม้อแปลงไฟฟ้า พัดลมให้ความเย็นแกแมกนีตรอน มอเตอร์หมุนจานรองอบ และวงจรควบคุม ความร้อนที่สูญเสียนี้ไม่ได้ส่งผ่านให้กับอาหารที่อบ แต่จะถูกถ่ายเทออกมาทางช่องระบายความร้อนสู่ภายนอก ดู ประสิทธิภาพทางไฟฟ้า (Eletrical efficiency)
พลังงานของคลื่นไมโครเวฟที่ถูกสร้างขึ้น จะสูญเสียไปในรูปความร้อนในอาหารที่อยุ่ในช่องอบอาหาร ถ้าหากปริมาณอาหารสำหรับดูดซับคลื่นในช่องอบอาหารนั้นมีน้อย คลื่นไมโครเวฟจะถูกสะท้อนกลับสู่แมกนีตรอน และกลายเป็นความร้อนในอุปกรณ์ส่วนประกอบของแมกนีตรอน ซึ่งทำให้เตาไมโครเวฟนั้นร้อน และอาจเสียหายได้
ความปลอดภัย

อาหารกึ่งสำเร็จรูปด้วยไมโครเวฟนั้นง่ายและรวดเร็ว แต่อาจมีความไม่ปลอดภัย ดู การทำอาหารด้วยเตาอบไมโครเวฟ
ความปลอดภัย > การให้ความร้อนไม่สม่ำเสมอ

อาหารนั้นจะได้รับความร้อนในช่วงเวลาที่สั้น ดังนั้นจึงอาจทำให้การให้ความร้อนนั้นไม่สม่ำเสมอ อาหารสุกไม่ทั่ว โดยปกติแล้วเตาอบไมโครเวฟนั้นจะใช้ในการให้ความร้อนกับอาหารเหลือ ที่เก็บค้างไว้ ซึ่งการให้ความร้อนที่ไม่สม่ำเสมอโดยไมโครเวฟนี้ อาจทำลายแบคทีเรียที่เจือปนอยู่ในอาหารไม่หมด และเกิดอาหารเป็นพิษขึ้นได้ การที่ให้ความร้อนไม่สม่ำเสมอนั้น ส่วนหนึ่งจากการกระจายพลังงานของคลื่นในช่องอบนั้นไม่สม่ำเสมอ และอีกส่วนหนึ่งนั้นเกิดจากการที่ส่วนต่างๆของอาหารนั้นดูดซับคลื่นได้ไม่เท่ากัน สาเหตุแรกนั้นสามารถแก้ไขให้ดีขึ้นโดยใช้ตัวกวน ซึ่งเป็นพัดลมสะท้อนคลื่นให้ไปยังส่วนต่างๆของช่องอบ และ การหมุนถาดรองอบ ส่วนสาเหตุหลังนั้น ขึ้นอยู่กับผู้อบอาหารเอง ซึ่งต้องจัดเรียงอาหารให้รับความร้อนสม่ำเสมอ และตรวจสอบ ความสุกของอาหารในขณะทำการอบ
ความปลอดภัย > อันตรายฉับพลัน

การให้ความร้อนแก่ของเหลว ที่อยู่ในภาชนะผิวเรียบด้วยเตาอบไมโครเวฟนี้ สามารถทำให้เกิด ซุปเปอร์ฮีท (superheat) ซึ่งคือปรากฏการณ์ ที่ของเหลวนั้นมีอุณหภูมิ ที่สูงกว่าอุณหภูมิ เดือดของของเหลวนั้นเล็กน้อย โดยที่ไม่ได้มีอาการเดือด ซึ่งอาการเดือดนี้จะเกิดขึ้นอย่างเฉียบพลัน เมื่อของเหลวนั้นได้รับการรบกวน เช่นเมื่อผู้ใช้เตานั้นหยิบยกภาชนะออกจากเตา ซึ่งทำให้เกิดการระเบิดของไอ ลวกผู้ใช้เตาได้ มีความเชื่อที่แพร่หลายว่า ปรากฏการณ์นี้จะเกิดได้กับน้ำกลั่นเท่านั้น ซึ่งไม่เป็นความจริง
ภาชนะปิดสนิท และ ไข่ อาจเกิดระเบิดได้เมื่อให้ความร้อนด้วยเตาอบไมโครเวฟ เนื่องจากความดันที่เพิ่มขึ้นจากไอน้ำภายใน
กระดาษฟอยล์ดีบุก (Tin foil) กระดาษฟอยล์อะลูมิเนียม (aluminium foil) เครื่องเคลือบประดับด้วยโลหะ และ ภาชนะอื่นๆที่มีส่วนประกอบโลหะ อาจทำให้เกิดประกายไฟได้หากให้ความร้อนด้วยคลื่นไมโครเวฟ การนำวัตถุที่ทำจากโลหะตันขนาดเล็ก เช่น ช้อนโลหะ เข้าในเตาอบไมโครเวฟ นั้นไม่ทำให้เกิดอันตรายถ้าหากมีอาหาร หรือ น้ำ เพื่อดูดซับคลื่นที่สะท้อนออกจากวัตถุนั้น จะเห็นว่าในเตาอบไมโครเวฟบางรุ่นนั้นจะมีชั้นวางโลหะอยู่ในเตาอบด้วย
อันตรายอื่นๆ > คุณค่าทางอาหาร

มีกลุ่มรณรงค์ต่อต้านการใช้เตาอบไมโครเวฟในการทำอาหาร ได้กล่าวอ้างถึงอันตรายเนื่องจาก การทำอาหารด้วยไมโครเวฟจะทำให้เกิดการสูญเสียคุณค่าทางอาหารมากกว่าการทำอาหารแบบดั้งเดิม นอกจากนั้นคลื่นไมโครเวฟยังก่อให้เกิดการเปลี่ยนแปลงทางเคมีของอาหารอีกด้วย แต่อย่างไรก็ตามคำกล่าวอ้างดังกล่าวไม่ได้มีหลักฐานข้อสนับสนุนใดๆ ทางวิทยาศาสตร์
อันตรายอื่นๆ > การรั่วไหลของคลื่นไมโครเวฟ

ตามกฎหมายของประเทศสหรัฐอเมริกานั้นควบคุมการรั่วไหลของคลื่นไมโครเวฟให้มีได้ไม่เกิน 1 mW/cm2 ที่ 5 cm จากเตาอบใหม่ (เตาอบเก่านั้นให้มีได้ 5 เท่า) โดยปกติแล้วโอกาสที่เตาอบไมโครเวฟจะมีคลื่นรั่วออกมาเกินจากปริมาณที่กำหนดนี้จะมีน้อยมาก เพราะตัวเครื่องจะทำด้วยโลหะแล้วต่อลงกราวด์น ลองเปรียบเทียบกับ โทรศัพท์มือถือ (cellular phone) GSM ซึ่งแผ่คลื่นถึง 1 W ที่ 1800 MHz ซึ่งเท่ากับ 2 mW/cm2 ที่ 5 cm ซึ่งอันตรายจากคลื่นจากโทรศัพท์มือถือนี้ ก็ยังไม่เป็นที่แน่ชัด และยังเป็นข้อถกเถียงกันอยู่
ความเชื่อที่ว่า อุปกรณ์เครื่องใช้ในครัวที่เป็นโลหะ เช่น มีด ส้อม นั้นจะสามารถสะท้อนคลื่นกับไปสู่แมกนีตรอน ทำให้ลุกเป็นไฟ นั้นก็ค่อนข้างจะเป็นไปได้ยาก ดูเพิ่มเติมที่ การทำอาหารด้วยเตาอบไมโครเวฟ (microwaving)
แดนนี แกบบิดอน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ดาเนี่ยล ลีออน แกบบิดอน
วันเกิด:   (1979-08-08) 8 สิงหาคม ค.ศ. 1979 (45 ปี)
สถานที่เกิด:  ความบราน มณฑลเกวนท์ เวลส์ 
ส่วนสูง:  1.78 m (5 ft 10 in)
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 1998–2000 |  เวสต์บรอมวิช อัลเบี้ยน |  20 |  (0) |
| 2000 |  → คาร์ดิฟฟ์ ซิตี้ (ยืม) |  7 |  (0) |
| 2000–2005 |  คาร์ดิฟฟ์ ซิตี้ |  193 |  (10) |
| 2005–2011 |  เวสต์แฮม ยูไนเต็ด |  96 |  (0) |
| 2011–2012 |  ควีนส์พาร์กเรนเจอส์ |  17 |  (0) |
| 2012 –2014 |  คริสตัล พาเลซ |  33 |  (2) |
| 2014–2015 |  คาร์ดิฟฟ์ ซิตี้ |  1 |  (0) |
| 2015 |  แพนเทก |  0 |  (0) |
ทีมชาติ
| 1999–2001 |  เวลส์ 21 ปี |  17 |  (0) |
| 2002–2014 |  เวลส์ |  49 |  (0) |
จัดการทีม
2014:  คาร์ดิฟฟ์ ซิตี้   (รักษาการณ์ 5 นัด)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ดาเนี่ยล (แดนนี่) ลีออน แก็บบิดอน (อังกฤษ: Daniel Leon Gabbidon) เกิดเมื่อวันที่ 8 สิงหาคม ค.ศ. 1979 เป็นอดีตนักฟุตบอลทีมชาติเวลส์ สโมสรสุดท้ายของเขาคือแพนเทกในเวลส์ลีกดิวิชัน 3 เขาเคยเล่นในพรีเมียร์ลีกกับเวสต์แฮม ยูไนเต็ดและคริสตัล พาเลซ ในตำแหน่งกองหลัง